CELEX: 62019CN0300
Language: et
Date: 2019-04-12 00:00:00
Title: kohtuasi C-300/19: Eelotsusetaotlus, mille on esitanud Juzgado de lo Social no 3 de Barcelona (Hispaania) 12. aprillil 2019 — UQ versus Marclean Technologies, S.L.U.

2.9.2019   
            
            
               ET
            
            
               Euroopa Liidu Teataja
            
            
               C 295/4
            
         
      Eelotsusetaotlus, mille on esitanud Juzgado de lo Social no 3 de Barcelona (Hispaania) 12. aprillil 2019 — UQ versus Marclean Technologies, S.L.U.
      (kohtuasi C-300/19)
      (2019/C 295/06)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de lo Social no 3 de Barcelona
      
         Põhikohtuasja pooled
      
      
         Hageja: UQ
      
         Kostjad: Marclean Technologies, S.L.U.
      
         Eelotsuse küsimused
      
      
                  1.
               
               
                  Kas nõukogu [20. juuli 1998. aasta] direktiivi 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta (1) artikli 1 lõike 1 punkti a alapunkte i ja ii tuleb tõlgendada nii, et seal kindlaks määratud 30 või 90 päeva pikkust võrdlusperioodi, mille alusel tuvastatakse, kas tegu on kollektiivse koondamisega, tuleb alati arvestama hakata enne kuupäeva, mil toimus kohtuasja esemeks olev kollektiivne koondamine?
               
            
                  2.
               
               
                  Kas nõukogu direktiivi 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta artikli 1 lõike 1 punkti a alapunkte i ja ii tuleb tõlgendada nii, et 30 või 90 päeva pikkust võrdlusperioodi, mis on kindlaks määratud selleks, et tuvastada, kas tegu on kollektiivse koondamisega, võib hakata arvestama pärast kuupäeva, mil toimus kohtuasja esemeks olev kollektiivne koondamine, ilma et oleks vaja, et neid hilisemaid töösuhte ülesütlemisi loetaks pettuse teel toimunuks?
               
            
                  3.
               
               
                  Kas nõukogu direktiivi 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta artikli 1 lõike 1 punkti a alapunktides i ja ii osutatud võrdlusperioode võib tõlgendada nii, et nendega on lubatud arvesse võtta koondamisi või töösuhte ülesütlemisi, mis leiavad aset 30 või 90 päeva jooksul, kui kohtuasja esemeks olev koondamine toimub nende ajavahemike jooksul?
               
            
         (1)  EÜT 1998, L 225, lk 16; ELT eriväljaanne 05/03, lk 327.